**Projekts**

**LATVIJAS REPUBLIKAS MINISTRU KABINETS**

**2012.gada Rīkojums Nr.**

**Rīgā (prot. Nr. §)**

**Grozījumi Ministru kabineta 2012.gada 4.jūlija rīkojumā** **Nr.311"Par Koncepciju par vienotas valsts iestāžu finanšu un vadības grāmatvedības sistēmas un finanšu analīzes rīka izveidi, nodrošinot finanšu un cilvēkresursu vadību”**

 Izdarīt Ministru kabineta 2012.gada 4.jūlija rīkojumā Nr.311"Par Koncepciju par vienotas valsts iestāžu finanšu un vadības grāmatvedības sistēmas un finanšu analīzes rīka izveidi, nodrošinot finanšu un cilvēkresursu vadību” (Latvijas Vēstnesis, 2012, 106. nr.) šādu grozījumu:

 Izteikt 3.punktu šādā redakcijā:

 „3.Vides aizsardzības un reģionālās attīstības ministrijai sadarbībā ar Finanšu ministriju sagatavot un vides aizsardzības un reģionālās attīstības ministram līdz 2012.gada 18.septembrim iesniegt noteiktā kārtībā Ministru kabinetā normatīvā akta projektu par grozījumiem Ministru kabineta 2010.gada 10.augusta noteikumos Nr.766 "Noteikumi par darbības programmas "Infrastruktūra un pakalpojumi" papildinājuma 3.2.2.1.1.apakšaktivitātes "Informācijas sistēmu un elektronisko pakalpojumu attīstība" projektu iesniegumu atlases otru kārtu", paredzot:

3.1. atbilstoši koncepcijā minētajam nosaukumam un finansējumam precizēt noteikumu 1.pielikuma 13.punktā minēto projekta nosaukumu un finansējumu;

3.2. papildināt noteikumu 1.pielikumu ar jaunām projektu tēmām, paredzot, ka koncepcijas ietvaros radušais ERAF finansējuma ietaupījums 437 000 latu apmērā tiek novirzīts 3.2.2.1.1.apakšaktivitātes "Informācijas sistēmu un elektronisko pakalpojumu attīstība" plānotajiem projektiem, kas saistīti ar ministriju specifisko informācijas sistēmu pielāgošanu euro ieviešanai.”

Ministru prezidents V.Dombrovskis

Finanšu ministra vietā –

tieslietu ministrs J.Bordāns

06.09.2012

206

L.Kristapsone

67083976, Liene.Kristapsone@fm.gov.lv